ועדת הכלכלה, כנסת 19, פרוטוקול מספר , 2014-12-08 13:00

אבישי ברוורמן: חברי חברי הכנסת, חבר הכנסת צור, חברת הכנסת קארין אלהרר שהיא כרגע באופוזיציה.

אבישי ברוורמן: אני שמח שבנוסף למנהלת הוועדה לאה ורון, לסגנית היועץ המשפטי לכנסת עו"ד אתי בנדלר ולעו"ד סומפולינסקי, פרופ' דיויד גילה, הממונה על ההגבלים העסקיים, נמצא כאן.

אבישי ברוורמן: חשוב מאוד שאתה נמצא כאן.

אבישי ברוורמן: אני מברך את כל הנציגים של כל הגופים המכובדים.

אבישי ברוורמן: אני רואה פה את שי באב"ד, מנכ"ל הרשות השנייה לטלוויזיה ורדיו, את כבוד היושבת-ראש של הרשות השנייה לטלוויזיה ורדיו שיושבת על-ידו, את מכובדי כולם.

אבישי ברוורמן: יש פה כל-כך הרבה מכובדים שבאמת לא אזכיר את שמותיהם.

אבישי ברוורמן: היום נדון בשני נושאים: עתיד השידור המסחרי וחשש לאי קיום תחרות בתחום, ובדיקת היתכנות לתיקון התוספת השנייה לחוק הרשות השנייה לטלוויזיה ורדיו, התש"ן-1990, בעניין המחויבויות המוטלות על בעל רישיון לפי התוספת.

אבישי ברוורמן: בפתיחה רק אומר, אף אחד מאתנו לא תכנן שהישיבות האלה יהיו כך.

אבישי ברוורמן: עבד איתי שר תקשורת בשם גלעד ארדן והכין תוכנית פעולה.

אבישי ברוורמן: עבדו פה הרבה מאוד וזה הונח.

אבישי ברוורמן: שר התקשורת הנוכחי, ראש הממשלה, החליט לא להניח את זה.

אבישי ברוורמן: הוא למד את הנושא.

אבישי ברוורמן: ולכן הגענו לנקודה שבה היום נצטרך לקבל מספר החלטות, לא בצורה המקפת הכוללת שתכנן שר התקשורת היוצא בהצעת החוק, אלא בצורה חלקית מכיוון שכפי שראיתם הכנסת תפוזר אחר הצהרים והכנסת החדשה, לאחר הבחירות ב-17 במרץ, אני מניח תתכנס במאי, אחרי חג הפסח, ולכן כנראה נצטרך לדון היום בקבלת החלטות מסוימת, לא מושלמת.

אבישי ברוורמן: לגבי הפרוטוקול, אני רואה שנמצאים פה נציגי כל הערוצים.

אבישי ברוורמן: לכל אחד מהם יהיה מקום סביב השולחן – ערוץ 10, ערוץ 2, המפיקים, ערוץ 1, "יס" ו"הוט", "רשת" ו"קשת", כולם מיוצגים.

אבישי ברוורמן: השידור המסחרי בארץ נמצא במצוקה קשה.

אבישי ברוורמן: הזכיינים צריכים להתמודד עם מודל הכנסות, שכולנו יודעים, הולך ומשתנה.

אבישי ברוורמן: הכנסות מפרסום היו הבסיס להכנסה של השידור המסחרי עוד מתחילתו בשנות החמישים בארצות-הברית.

אבישי ברוורמן: הכנסות אלו נפגעו קשות עקב התחרות העזה מהאינטרנט.

אבישי ברוורמן: הפלח מעוגת תקציבי הפרסום, מה שהיה בעבר מגיע לטלוויזיה המסחרית, הולך ונפגע לטובת הפרסום במדיה החדשות.

אבישי ברוורמן: כיום יש בארץ שני ערוצים מסחריים – ערוץ 2 וערוץ 10, ערוץ ציבורי אחד וכן ערוצי כבלים ולוויין.

אבישי ברוורמן: כל אלו מתחרים על קהל במדינה לא גדולה.

אבישי ברוורמן: בנוסף לכול, אנו עוסקים בענף משתנה.

אבישי ברוורמן: בעתיד הקרוב על הטלוויזיה המסחרית יהיה להתמודד מול חבילות ערוצים אשר יגיעו לקהל באינטרנט ישירות.

אבישי ברוורמן: גם כאן קיימים אתגרים רבים לענף.

אבישי ברוורמן: האתגרים לשידור מסחרי, שקיימים בכל העולם, קיימים כולם גם בארץ הדינמית הזאת – אולי ארץ יותר מדי דינמית – בכל זאת בשוק שהוא קטן יחסית.

אבישי ברוורמן: אל מול כל זאת יש חשיבות אדירה לשידור מסחרי וציבורי חזק ואיכותי בישראל.

אבישי ברוורמן: ערוצים אלו, שנציגיהם נמצאים כאן, הם מהגורמים המשפיעים ביותר על דעת הקהל ועל הלך הרוחות של הציבור בישראל.

אבישי ברוורמן: ערוצי חדשות איכותיים, בלתי תלויים, הם מהכלים החשובים ביותר, אם לא החשוב ביותר, לשימוש הדמוקרטיה בישראל.

אבישי ברוורמן: עליהם לתת לציבור ידע מקצועי ואמין ולמנוע הידרדרות נוספת לקו פשטני ורדוד.

אבישי ברוורמן: כל זאת בעידן בו הדמוקרטיה הישראלית נמצאת בסכנה הולכת וגדלה ואל לה להתנהג כמו הרפובליקה באיטליה.

אבישי ברוורמן: נפגשתי בשבוע שעבר בתור ראש המשלחת לפרלמנט באירופה עם איטלקים, שכמובן סיפרו לי מה קורה שם.

אבישי ברוורמן: אנחנו צריכים ללמוד מאיטליה המון דברים, מהאוכל, מההיסטוריה ומהארכיטקטורה, אבל לא איך עושים תקשורת.

אבישי ברוורמן: השידור הציבורי בארץ נמצא בטלטלה: ההחלטה על עתיד ערוץ 2 ופיצולו; עתיד ערוץ 10 הדורש החלטה מהירה.

אבישי ברוורמן: אנו מתכנסים כאן לראות, תחת המגבלות שיש לנו עכשיו, כיצד נוכל לקדם את כל אלו באופן הטוב ביותר כרגע, למען בניית בסיס חזק לשידור מסחרי איכותי בישראל לשנים הבאות, שידור שלא יהיה תלוי בנדיבות השלטון בכל כמה חודשים כדי לדעת אם יש לו מספיק חמצן.

אבישי ברוורמן: אני מוסיף שחייבים להיות פה בכל כללי המשחק שוויוניות והוגנוּת לכל השחקנים.

אבישי ברוורמן: מה שחשוב הוא כללי משחק.

אבישי ברוורמן: ואני מוסיף שצריך לשמור על כל ההתחייבויות הקיימות לגבי האיכות של היצירה והסוגה העילית, כל הדברים כפי שהתחייבו עליהם ללא כחל וללא סרק.

אבישי ברוורמן: לכן היום, בהתאם להוראות סעיף 62ג(ב) לחוק הרשות השנייה לטלוויזיה ורדיו, התש"ן-1990, אני מתכבד להביא בפניכם את החלטת מועצת הרשות השנייה לטלוויזיה ורדיו.

<שי באב"ד: בזאת צריכה לדון הוועדה המשותפת.

אבישי ברוורמן: אחר-כך אתייחס לוועדה המשותפת.

אבישי ברוורמן: אקרא את ההחלטה ואחר-כך אדבר על הוועדה המשותפת.

אבישי ברוורמן: בהתאם למה שאמרתי, אני מתכבד להביא בפניכם את החלטת מועצת הרשות השנייה לטלוויזיה ורדיו בעניין שינוי התוספת השנייה לחוק.

אבישי ברוורמן: הנושא הזה עולה כמובן לסדר היום לאישורה.

אבישי ברוורמן: "סעיף 62ג לחוק קובע כי היקף ומרכיבי ההוצאה לשידורים שיוציאו בעלי רישיונות לשידורי טלוויזיה בערוץ בו הם משדרים יהיו כמפורט בתוספת השנייה לחוק.

אבישי ברוורמן: כן מסמיך סעיף 62ג(ב) את המועצה, באישור הוועדה המשותפת שמוקמת כרגע של ועדת הכלכלה וועדת החינוך התרבות והספורט, לשנות את התוספת.

אבישי ברוורמן: במסגרת ההיערכות למתן רישיונות לשידורי טלוויזיה מצאה המועצה כי יש צורך בתיקון ההוראות הכלולות בתוספת השנייה ואשר נוגעות למינימום היקף ההוצאה הכוללת לשידורים בו יחויבו בעלי רישיונות לשידורים באופן, שמחד גיסא יותיר את המחויבויות הקיימות כיום בתוספת בנוגע להיקף שידורי החדשות, שידורי סוגה עילית והשקעה בסרטים ישראלים, ומאידך גיסא יאפשר לבעל רישיון לשידורים שיקול דעת עצמאי בנוגע להיקף ההוצאה הנוספת שיוציא במסגרת שידוריו לתוכניות מסוגים אחרים.

אבישי ברוורמן: " ביחד עם ועדת הכנסת ברגע זה אנו פועלים להקמת הוועדה המשותפת.

אבישי ברוורמן: לאחר שתקום – אני מניח בדקות הקרובות – ובכפוף להודעה על הקמתה במליאת הכנסת, בכוונתי לכנס עוד היום את הוועדה המשותפת ולהעמיד על סדר יומה את התיקון המוצע.

אבישי ברוורמן: הישיבות שנקבעו להיום בנושא עתיד השידור המסחרי, כמו גם בדיקת היתכנות לתיקון התוספת השנייה לחוק שאנו מקיימים עכשיו, הופכות לריאליות יותר מתמיד.

אבישי ברוורמן: במהלך ישיבות אלה נבקש לשמוע התייחסויות גם לתיקונים המוצעים בעניין המחויבויות המוטלות על בעל רישיון לפי התוספת.

אבישי ברוורמן: אני מודה לכם על ההקשבה.

אבישי ברוורמן: כל דבר שנאמר כאן נאמר בקפידה.

אבישי ברוורמן: לכן אפנה ליושבת-ראש הרשות השנייה לטלוויזיה ורדיו.

אבישי ברוורמן: תציגו את כל השינויים.

אבישי ברוורמן: אוה מדז'יבוז' יושבת-הראש תפתח ואחריה המנכ"ל.

<אוה מדז'יבוז': שלום, נעים מאוד.

<אוה מדז'יבוז': אני מתנצלת על הקול, אני פשוט חולה.

<אוה מדז'יבוז': אני יושבת-ראש המועצה.

<אוה מדז'יבוז': נכנסתי לתפקיד ביחד עם המועצה החדשה לפני כחודש וחצי, וכפי שכולם רואים, כניסה רכה ונוחה בלי דרמות מיותרות.

<אוה מדז'יבוז': ..

<אוה מדז'יבוז': המצב שקיבלנו הוא שכרגע יש לנו רק שלושה זכיינים, כשב-31 בדצמבר, נכון לרגע זה, פוקע הזיכיון של אחת מהזכייניות.

<אוה מדז'יבוז': יש לה אפשרות לעבור לרישיון, שזה תהליך נפרד.

<אוה מדז'יבוז': בהמשך לעבודה שנעשתה בשנה וחצי האחרונות על-ידי הנהלת הרשות והמועצה הקודמת, שהוביל שר התקשורת הקודם, נעשתה בחינה של כל שוק הטלוויזיה ויש רצון להעביר אותו למסלול של רישיונות ולא זיכיונות.

<אוה מדז'יבוז': אחד הדברים שנבחנו – ואני מודה לך על לוח הזמנים, שכינסת את הוועדה היום כדי לדון בנושא הזה – כדי לאפשר לשחקנים הקיימים לעבור לרישיונות ולפתוח את השוק לשחקנים חדשים, נעשתה עבודה שבה נבחן המצב בעולם, ושם נמצא שאחד החסמים הקיימים כרגע בתחום הזה לשחקנים חדשים ולשחקנים קיימים הוא סך ההוצאה הכוללת לשידור, כפי שציינת, תוך שמירה על "שמורות הטבע" הקיימות, שהן השקעה בסוגה עילית, חדשות וסרטים ישראלים.

<אוה מדז'יבוז': לכן נערכנו בחודש וחצי שאנחנו פועלים לדון ולטפל בסוגיה הזאת.

<אוה מדז'יבוז': אין ספק שפיזור הכנסת הכניס אותנו לסד זמנים עוד יותר לחוץ.

<אוה מדז'יבוז': אתמול ערכנו שימועים לכל ארגוני זכויות היוצרים, לכל הזכייניות ולאיגודי הפרסום כדי לשמוע את ההתייחסות שלהם לנושא הזה.

<אוה מדז'יבוז': פנינו לכולם, ולאחר דיונים מרתוניים בנושא התקבלה אתמול החלטה על-ידי המועצה להמליץ לוועדה המשותפת לשנות את הסעיף הנדון.

אבישי ברוורמן: אני מודה לך.

אבישי ברוורמן: האם אדוני המנכ"ל יפרט ויסביר בדיוק?

<שי באב"ד: תודה רבה, אדוני, תודה שכינסת את הוועדה היום.

<שי באב"ד: בעצם כפי שאדוני ציין קודם, בשנה וחצי האחרונות פעלנו ביחד עם הממונה על הגבלים עסקיים, משרד התקשורת ומשרד האוצר כדי למצוא מתווה תחרותי יותר, בריא ונכון יותר לשוק הטלוויזיה המסחרית, ביצירת כללי משחק שונים מאשר היו נהוגים עד היום.

<שי באב"ד: המצב כיום הוא שיש את ערוץ 2, "קשת" ו"רשת", שהם בעצם סוג של מונופול בערוץ 2, שמהווים למעלה מ-50%, קרוב ל-75% מהכנסות הפרסום, וערוץ 10 שניצב לידו, עם סדר גודל של 25%-30% מההכנסות מפרסום.

<שי באב"ד: המצב הזה גרם לכך שב-12 השנים האחרונות – ואני מדבר רק ברמת התוצאה, לא ברמת מה הוביל לתוצאה הזאת – היו מספר תיקוני חקיקה כאלה ואחרים, הן עבור ערוץ 10 והן עבור ערוץ 2, "קשת" ו"רשת", על מנת כל הזמן לנסות להחיות את התחרות הזו ולהגיע לכך שלא ניוותר עם ערוץ מסחרי אחד.

<שי באב"ד: זה קרה בתיקוני חקיקה רבים, שהובילו גם להארכות הזיכיון שלא במכרז, שהובילו גם לדחיית מחויבויות וכהנה וכהנה דברים.

<שי באב"ד: אדוני ציין נקודה חשובה מאוד, על ניתוק התלות בין ערוצי התקשורת לבין חברי הכנסת והשלטון, דבר שלא קרה ב-12 השנים האחרונות לאור זה שכל פעם נוצרה איזו בעיה שהרגולטור היה חייב לתקן והכנסת היתה חייבת לחוקק.

אבישי ברוורמן: גם היה נוח לשלטון להחזיק אותם כך.

<שי באב"ד: הרעיון היה בעצם לנסות להגיע לשיווי משקל חדש, שאותו הוביל שר התקשורת ואנחנו תמכנו מקצועית, על-ידי פיצול של ערוץ 2 ומתווה חדש לטלוויזיה המסחרית בישראל.

<שי באב"ד: המתווה הזה, כפי שאדוני ציין קודם, לא צלח ואנחנו ניצבים במצב – כפי שציינתם קודם גם יושבת-ראש המועצה וגם אדוני – שב-31 בדצמבר אם אנחנו לא עושים מאומה ולא מתקנים כלום, לא בכללי הרישיון ולא בחקיקה כזו או אחרת, המצב החוקי הוא שב-1 בינואר רק "קשת" ו"רשת" ישדרו בערוץ 2 ולא יהיה עוד ערוץ מסחרי אחר.

<שי באב"ד: חשוב לציין שההיבטים השונים נוגעים לא רק ליצירה ולתרבות ולסוגה העילית, שכמובן כולנו מכבדים אותם, אלא יש כאן גם השפעה מאוד-מאוד גדולה מבחינה דמוקרטית על חברת החדשות, על חברת "חדשות 10", שאם תחדל להתקיים ניוותר עם חברת חדשות מסחרית אחת.

<שי באב"ד: הדבר מקבל במיוחד עוצמה דמוקרטית כאשר אנחנו הולכים לבחירות בעוד מספר חודשים.

<שי באב"ד: לכן נזעקנו מהר ושאלנו מה הפתרון ומה לעשות על מנת שלא להיוותר עם ערוץ מסחרי אחד.

<שי באב"ד: במצב הנוכחי גם תיקוני חקיקה כאלה או אחרים שיובילו להארכות זיכיון זמניות חשבנו שלא יהיו אפשריים, גם כי אין כנסת לחוקק אותם אבל גם כי זה אותו פתרון כפי שהיה עד כה וזה היה נותן רק פתרון זמני.

<שי באב"ד: לכן בהסתכלות רחבה, בד בבד עם זה שהובלנו את הפיצול, הסתכלנו גם על המחויבויות לרישיון, כפי שאדוני ציין, ומה ההקלות שצריך לעשות במסגרת רישיון בהשוואה בינלאומית.

<שי באב"ד: עוד מעט יעלו פה חברינו מערוץ 2 ויגידו: לא ראינו את עבודת המחקר ולא קיבלנו עבודת מחקר ואנחנו לא יודעים על מה מדובר.

<שאול מגנזי: איזה יופי שהוא כבר יודע מה אנחנו רוצים להגיד.

אבישי ברוורמן: אתם יודעים שוועדת הכלכלה היא הנכס האחרון שנשאר בכנסת ששומר על תרבות דיבור ואני לא יודע, כי אני כנראה לא אהיה היושב-ראש שלה, מה יהיה בעתיד.

אבישי ברוורמן: אני מבקש, כל אחד ידבר.

אבישי ברוורמן: אתה יודע כמה אני מעריך ומכבד אותך ותהיה לך זכות דיבור.

<שי באב"ד: חשוב לי לציין שעבודת המחקר הזאת, על כלל סעיפיה וכלל פרטיה, תעבור קודם כול למועצה ולוועדת מחקר של המועצה ואחר-כך היא תצא, ויהיו עוד המלצות רבות במסגרת הרישיון.

<שי באב"ד: המלצה אחת, שהיא מה שאנחנו בעצם מבקשים לדון בו היום, מדברת על הרף שהיה והרף שקיים היום בתוספת השנייה להוצאה כוללת לשידורים.

<שי באב"ד: הרף הזה עומד על 220 מיליון ש"ח ליצירה ועוד 55 מיליון ש"ח לחדשות, בסך הכול סדר גודל של 280 מיליון ש"ח.

<שי באב"ד: ממוּדד אני חושב שזה עומד היום כבר על 284 מיליון שקל אבל אל תתפסו אותי במספר.

<שי באב"ד: על זה כיום עומדת ההוצאה הכוללת לשידורים.

<שי באב"ד: כאשר בדקנו מה קורה בעולם, בדקנו מדינות כמו בריטניה, צרפת וקנדה, שהרגולציה בהן מאוד-מאוד מתקדמת, כולל הדירקטיבה האירופאית, והסתכלנו גם על מדינות בסדרי הגודל שלנו שבהן יש תרבות ייחודית, כמו למשל פינלנד ואוסטריה, עם אותו סדר גודל של אוכלוסייה.

<שי באב"ד: מצאנו שבעצם באף אחד מן המקומות האלה אין רגולציה מחמירה כמו בישראל, זה דבר אחד.

<שי באב"ד: ודבר שני, לנקודה הספציפית הזאת, באף מקום לא מחייבים הוצאה כוללת לשידורים.

<שי באב"ד: ואז בדקנו את עצמנו והבנו שאנחנו צריכים לראות לגבי גופים מסחריים מה נכון לנו להמליץ.

<שי באב"ד: אנחנו חושבים – ואמר נכון אדוני קודם – שאת אותן "שמורות הטבע" של הסוגה העילית, של הדרמה, של הדוקו, של התעודה: סרטי התעודה ותוכניות התעודה – אני שם כרגע בצד את הז'אנר המיוחד שהיום הוא חלק מהסוגה העילית – אבל את אותם הדברים בהחלט יש אינטרס ציבורי רחב לשמור ולקיים.

<שי באב"ד: בד בבד, במדינת ישראל, בגלל שאנחנו נמצאים במדינה שהאופי שלה והחדשות שקורות בה שונים ממדינות אחרות, במדינות אחרות אין רגולציה על היקף החדשות שצריך להיות משודר אבל במדינת ישראל לא מצאנו לנכון שיש הצדקה להוריד את זה.

<שי באב"ד: לכן אמרנו בהמלצתנו המקצועית, שבגופים מסחריים מן הראוי שנחייב רק את "שמורות הטבע".

<שי באב"ד: אל לנו להיכנס לשיקוליו של בעל הרישיון ולהגיד לו האם להוציא 280, 300, 350, 500 או 700 מיליון שקל.

<שי באב"ד: לכן אנחנו רוצים להשאיר את זה לשיקול המסחרי של אותו בעל רישיון.

<שי באב"ד: ירצה אותו בעל רישיון להוציא 600 מיליון שקל – יוציא 600 מיליון שקל, ירצה להוציא 300 מיליון שקל – יוציא 300 מיליון שקל.

<שי באב"ד: מה שאנחנו כאינטרס ציבורי חושבים שנכון לשמר במסגרת הרישיונות זה רק את המסגרת של חדשות ואת המסגרת של סוגה עילית.

<שי באב"ד: חשוב לציין עוד דבר, ובזה אסיים.

<שי באב"ד: יש איזו תפיסה רווחת שההקלה הספציפית הזאת נעשית ספציפית לערוץ 10, או איזו "תפירה" לערוץ 10.

<שי באב"ד: חשוב לציין, הדיון הוא לא על ערוץ 10.

<שי באב"ד: הדיון הוא על כל מי שיבוא לבקש לקבל רישיון, כולל גופים נוספים חדשים שירצו.

<שי באב"ד: דרך אגב, מאז שעברה הרפורמה הראשונה ב-2012 דיברו על כך שייכנסו 3-5 גופים.

<שי באב"ד: עד היום לא נכנס אפילו גוף חדש אחד, ולא רק זה, אלא גם הגוף הקיים שיכול היה לבקש רישיון התקשה מאוד בבקשת הרישיון שלו בכל השנה האחרונה.

<שי באב"ד: ולכן התיקון עצמו מדבר היום רק על הסרת חסמים לכל מי שיבוא ויבקש רישיון.

<שי באב"ד: ירצו גם חברינו פה – ואנחנו קוראים להם, ל"קשת" ו"רשת", לבקש רישיון ולצאת למשטר רישיונות ולעזוב את משטר הזיכיונות – נשמח.

<שי באב"ד: אדרבה, אותם תנאים שיחולו על ערוץ 10 או על כל מבקש חדש יחולו גם על כל בעלי הרישיונות החדשים, "קשת" או "רשת" או כל אחד אחר שיבקש.

<שי באב"ד: לכן זה התיקון הספציפי היחיד שעליו אנחנו דנים היום.

<שי באב"ד: בהמשך נדון עוד ברשימה נוספת של הקלות כאלה או אחרות, או הסרת חסמים כאלה ואחרים שאנחנו נמליץ למועצה בהמשך כדי לראות איך לעודד יותר את התחרות.

אבישי ברוורמן: אתה מתכוון לכנסת הבאה, לכנסת העשרים.

<שי באב"ד: חלק מהתיקונים יכולים להיכנס כבר כעת.

אבישי ברוורמן: לצורך כל דבר חיובי אני מוכן לכנס את הוועדה בפגרה אם אפשר לקדם אותם.

<שי באב"ד: חלק מהתיקונים האלה יכולים לעבור במועצה בראשותה של אוה מדז'יבוז', שם אפשר לקדם אותם.

<שי באב"ד: אנחנו נביא את זה למועצה בהמשך ונקיים דיון מסודר אל מול הזכיינים ואל מול בעלי הרישיונות.

אבישי ברוורמן: אני מודה לך, מר באב"ד.

אבישי ברוורמן: אני פותח כרגע את הדיון.

אבישי ברוורמן: אני רוצה לשמוע את האנשים שההחלטה הזאת משפיעה עליהם.

אבישי ברוורמן: ניתן לכל אחד לומר את דברו.

אבישי ברוורמן: נתחיל עם ערוץ 2, "קשת" ו"רשת", המפיקים, אורי רשטיק שרוצה לדבר בשם היוצרים, מי שרוצה, בבקשה, לפי הסדר.

אבישי ברוורמן: אתחיל עם הערוץ החזק, הגדול מכולם, ערוץ 2, בבקשה.

אבישי ברוורמן: טלי גורן, את רוצה לדבר?

<טלי גורן: לא.

<טלי גורן: שאול מגנזי ידבר ואחר-כך אני אצטרף.

<טלי גורן: במסגרת "המונופול הדורסני והטורפני" אנחנו נחלוק את השיח.

אבישי ברוורמן: כולם פה באווירה טובה ואת כבר זורקת הערות.

אבישי ברוורמן: יהללך זר אבל לא פיך.

אבישי ברוורמן: לגבי שאול מגנזי, דבר אחד כאב לי עכשיו.

אבישי ברוורמן: אתה יודע שאנחנו עובדים פה על כל הרפורמות ואני גם מתעסק עם כי"ל.

אבישי ברוורמן: כשרצו לסגור את מפעל המגנזיום אמרתי "הגם שאול בנביאים?"...

אבישי ברוורמן: תודה לאל שלא סגרו אותך.

אבישי ברוורמן: .. בבקשה.

<שאול מגנזי: ראשית, נפתח ונגיד שאנחנו בעד ערוץ 10.

<שאול מגנזי: לכל מי שחושב שכל ההתייחסות שלנו באה נגד ערוץ 10 אז אנחנו בעד.

אבישי ברוורמן: אתה לא בעד ערוץ 10.

אבישי ברוורמן: אתה בעד התחרות, נגד המונופול.

<שאול מגנזי: אנחנו בעד ערוץ 10.

<שאול מגנזי: אנחנו לא נגד ערוץ 10.

<שאול מגנזי: אמרנו את זה לאורך כל הדרך.

<שאול מגנזי: יחד עם זאת, אני רוצה להגיד כמה דברים.

<שאול מגנזי: ראשית, כל ה"עליהום" הזה שעושים על ערוץ 2, הקריאה שזה מונופול, כל הקריאה נגד "הערוץ הדורסני הזה" איננה במקומה.

<שאול מגנזי: ערוץ 2 השקיע בתקופת הזיכיון השנייה שלו מיליארדי שקלים בהפקות, שפרנסו אלפי משפחות, וסבל מהפסדים עצומים.

<שאול מגנזי: בואו נזכור את הנקודה הזאת, את זה שוכחים.

<שאול מגנזי: "מונופול, מונופול".

<שאול מגנזי: איננו מונופול בשוק הפרסום.

<שאול מגנזי: יש ממונה על הגבלים עסקיים ואני יודע שהוא דן בעניין.

אבישי ברוורמן: גם אתן לו לדבר בהמשך.

<שאול מגנזי: אני משוכנע בזה.

<שאול מגנזי: אנחנו לא מונופול ואנחנו נראה את זה.

<שאול מגנזי: בטח לא בשוק הפרסום.

<שאול מגנזי: בכל הדיאלוגים שנוהלו אתנו רצינו לצאת לרישיון.

<שאול מגנזי: נתבקשנו להציג מה הם הנושאים שאנחנו חושבים שצריך לתקן ולשפר כדי שאפשר יהיה לצאת לרישיון וליצור מצב שבו ערוצים שפועלים ברישיון ירוויחו כסף או יישארו באיזון לכל הפחות.

<שאול מגנזי: הצגנו מסמך בן 28 נקודות שנמסר למועצת הרשות השנייה לטלוויזיה ולרדיו לפני 3 חודשים, נמסר למשרד התקשורת, נמסר לכל הגורמים שצריכים לדון בעניין ולבחון.

<שאול מגנזי: חלק מן הנושאים אכן יכולים להיות נידונים במועצה וחלק אחר מהנושאים דורשים חקיקה.

<שאול מגנזי: עד היום לא נערך שום דיאלוג לגבי המסמך הזה.

<שאול מגנזי: לא ישבו אתנו להגיד לנו אם אפשר או אי אפשר.

<שי באב"ד: זה לא נכון.

<שי באב"ד: ברמת העובדות זה לא נכון.

<שאול מגנזי: כשאני הפרעתי לך התנפל עלי היושב-ראש.

<שאול מגנזי: יש סדר בוועדה הזאת.

אבישי ברוורמן: כל אחד בתורו.

אבישי ברוורמן: זה כך רק בוועדת הכלכלה.

אבישי ברוורמן: לך לוועדת הכספים, שם יצעקו זה על זה.

אבישי ברוורמן: כאן כל אחד בתורו.

אבישי ברוורמן: שאול מגנזי, הציעה לאה ורון, ואסור לי להגיד, שאולי בתוכניות בטלוויזיה, עכשיו זה נורא פופולרי בתוכניות ספורט ובתוכניות אחרות שכל אחד צועק על השני ומפריע.

אבישי ברוורמן: אולי אפשר לשנות את זה.

אבישי ברוורמן: אמנם זה מביא רייטינג כשכל אחד צועק על השני.

אבישי ברוורמן: אבל כאן הרייטינג נמוך ממילא, זה בסדר.

אבישי ברוורמן: לגופו של עניין, מה אתה מציע?

אבישי ברוורמן: יש פה הצעה על השולחן.

אבישי ברוורמן: האם היא מקובלת עליך או לא מקובלת?

<שאול מגנזי: אנחנו חושבים שבמהלך של 24 שעות – וכך אמרנו גם בשימוע אתמול – לא ניתן לתת התייחסות להצעה מן הסוג הזה.

<שאול מגנזי: להצעה הזאת יש השלכות גדולות, רחבות וארוכות-טווח.

<שאול מגנזי: היא משליכה על 15 שנים, לא על שנה ולא על שנתיים.

<שאול מגנזי: מדובר בהצעה מאוד-מאוד משמעותית, ויחד איתה יש עוד הרבה דברים לבחון.

<שאול מגנזי: אם רוצים, צריך לבחון את הכול, ללמוד את כל השוק ולנתח.

<שאול מגנזי: אמרנו: אולי צריך לחכות לממשלה הבאה, לוועדה אחרת, למצב אחר, כאשר יש שר תקשורת, ולדון בעניינים האלה בכובד ראש.

<שאול מגנזי: מדובר בשוק שנמצא כעת במשבר, את זה אסור לשכוח.

<שאול מגנזי: כל הפתרונות הקוסמטיים האלה הם אקמול, לא יותר מזה.

<שאול מגנזי: צריך כאן פתרון שורשי ומערכתי לכל מה שמתרחש.

אבישי ברוורמן: תודה.

אבישי ברוורמן: חברת הכנסת קארין אלהרר, רצית להעיר הערה?

קארין אלהרר: רק שאלה.

קארין אלהרר: אני מנסה להבין את לוח הזמנים.

קארין אלהרר: ברור לכולם שאם נחכה עד הממשלה הבאה יישאר ערוץ מסחרי אחד.

<שאול מגנזי: לא.

<שאול מגנזי: נאמר לנו שהשינוי הזה הוא לא- - -

קארין אלהרר: מי מבטיח שזה לא יקרה?

<שאול מגנזי: אני אומר רק מה שמעתי.

<שאול מגנזי: שמעתי גם כאן שהשינוי הוא לא בעניין ערוץ 10.

<שאול מגנזי: הוא שינוי שצריך להביא אותו בכלל עם עוד שינויים רבים.

<שאול מגנזי: כך שמעתי.

<שאול מגנזי: אם לא הבנתי נכון תתקנו אותי.

קארין אלהרר: קודם כול, אם אני מבינה נכון, הצעת החוק הממשלתית הזאת, על מעבר למשטר רישיונות, עד שראש הממלשה בכבודו ובעצמו עשה מעשה והגיש את הערר, היתה ידועה לכם ואפילו נפגשתי עם נציגים מטעמכם.

קארין אלהרר: זה לא דבר שנפל עליכם משמים אתמול בבוקר.

<שאול מגנזי: איך קשורה הצעת החוק?

<שאול מגנזי: אני לא מבין.

<שאול מגנזי: לא שמעתי שבהצעת החוק היו הקלות.

קארין אלהרר: היא קשורה כי גם היא מכוונת למהלך מסוים שמדבר על מעבר לרישיונות.

קארין אלהרר: אין פה שום דבר חדש שקם הבוקר.

<שאול מגנזי: מניסיוני, להצעות חוק יש איזה תהליך ובתוך התהליך הזה קורים הרבה מאוד שינויים.

<שאול מגנזי: הייתי בתוך התהליך.

קארין אלהרר: השינוי היחיד שקרה הוא שראש הממשלה הגיש ערר, שזה דבר מצער מאוד כשלעצמו.

קארין אלהרר: הוא עוד לא היה אז שר התקשורת.

קארין אלהרר: הוא לא רצה להביך את עצמו עם ערר על עצמו.

אבישי ברוורמן: שי באב"ד, אתה רוצה לענות לגופו של עניין?

<שי באב"ד: אני מבקש להתייחס לגופו של עניין לשני דברים.

<שי באב"ד: חברת הכנסת אלהרר צודקת כי זה מאוד קשור לעניין.

<שי באב"ד: במהלך כל התקופה של השנה האחרונה התנהלו דיונים גם עם "קשת" וגם עם "רשת" על המעבר לרישיון.

<שי באב"ד: ההקלות שהם ביקשו ברישיונות, 28-29 נקודות ש"רשת" ביקשו ועוד מספר הרבה יותר מצומצם והרבה יותר ריאלי ש"קשת" הגישו, בהחלט היו בדיון לגבי המעבר שלהם לרישיון.

<שי באב"ד: אף אחד לא התכוון לדון איתם על זה בזיכיון, אף אחד לא מתכוון היום לדון איתם בזה בזיכיון.

<שי באב"ד: אם ירצו ויבואו לרישיון אותה רשימה עדיין תהיה בדיון.

<שי באב"ד: עוד יותר מזה אני רוצה להגיד, על כל אחת מן הנקודות האלה ניתנה להם תשובה.

<שי באב"ד: התכנסנו ביחד עם שר התקשורת, משרד האוצר והרשות השנייה וקיבלנו החלטות במה מוכנים ללכת לקראתם ובמה לא.

<שי באב"ד: התשובות לא מצאו חן בעיניהם אבל התשובות נאמרו להם, מה התקבל מתוך הרשימה הזאת ומה לא.

<שי באב"ד: הדבר האחרון שאני רוצה להתייחס אליו הוא "המחטף" שעליו דיבר פה שאול מגנזי, שאמר שב-24 השעות האחרונות עושים מחטף.

<שי באב"ד: פה אני קצת מבולבל.

<שי באב"ד: במהלך כל הדיון איתם על היציאה לרישיונות נאמר לנו כל הזמן: תורידו רגולציה, תפחיתו רגולציה, תפחיתו רגולציה, תעשו דה-רגולציה.

<שי באב"ד: אנחנו באים לפה עם דבר אחד שבו אנחנו אומרים: אנחנו הכרחנו אתכם וקבענו לכם כמה כסף להוציא.

<שי באב"ד: אנחנו מפסיקים להכריח אתכם ולקבוע לכם כמה כסף להוציא על שידורים.

<שי באב"ד: פתאום לא בסדר לעשות את הדה-רגולציה?

<שי באב"ד: למה פתאום לא בסדר לעשות את ה-דה-רגולציה?

<שי באב"ד: אסביר.

<שי באב"ד: כי במסגרת רשימת הבקשות, אם אפשר לבקש אותן רק ברישיון ואי אפשר לבקש אותן בזיכיון אז כנראה שצדדים מסוימים שיישארו בזיכיון ירגישו שהם מקופחים ולא מקבלים.

<שי באב"ד: אז אנא ייצאו בבקשה לרישיונות.

<שאול מגנזי: אני מבקש לומר משפט אחד, ברשותך.

<שאול מגנזי: אני לא רוצה כרגע להתווכח.

<שאול מגנזי: אני חושב שזה לא המקום וזה לא הזמן.

<שאול מגנזי: אם משתמע מהדברים שאמרתי שאנחנו נגד ערוץ 10 אז אני מבקש שזה יוסר.

<שאול מגנזי: כך אמרתי בראשית דברי ואני רוצה לחזור על זה.

<שאול מגנזי: אנחנו רק חושבים שאם נותנים טיפול מהסוג הזה לבעלי רישיון הרי גם בעלי הזיכיון שיישארו במצב הזה עוד שנתיים צריך לאפשר להם תנאים דומים, זה הכול.

<שי באב"ד: הערה לגבי זה, אדוני, מבחינה משפטית.

<שי באב"ד: יש בעיה, צריך להבדיל בין רישיון לזיכיון.

אבישי ברוורמן: מכיוון שזה משודר אני מבקש שתסביר לציבור מה הוא רישיון ומה הוא זיכיון ומה הטרנספורמציה שאנחנו עוברים אליה.

<שי באב"ד: אסביר.

<שי באב"ד: זו נקודה מאוד-מאוד חשובה.

<שי באב"ד: אני רוצה להסביר מה ההבדל בין רישיון ובין זיכיון.

<שי באב"ד: במסגרת הזיכיונות המדינה אומרת: יש לי משאב מוגבל, לא כל אחד יכול לקבל אותו.

<שי באב"ד: אנחנו נחליט כמה מהמשאבים אנחנו מוכנים לחלק.

<שי באב"ד: במקרה הזה דיברו על שני ערוצים, ערוץ 10 וערוץ 2, ואמרו: נעשה עליהם מכרז.

<שי באב"ד: הגופים שיזכו במכרז ויתחייבו לתנאים מסוימים, הגדולים והגבוהים ביותר, הם אלה שיזכו ויפעילו.

<שי באב"ד: בזיכיון אם יפחיתו את התנאים זה בעצם הרעה לעומת כל אלה שלא זכו, אלה שנמצאו בחוץ ואמרו: רגע, אני גם יכולתי להגיש במכרז ולזכות, ולא זכיתי.

<קריאה: לפני 20 שנים.

<שי באב"ד: גם אם זה היה לפני 20 שנים זה לא רלוונטי.

<שי באב"ד: שר התקשורת אמר פעם שאם הייתם קבלני עפר והייתם מקבלים מהמדינה את הזכות לבנות בניין, בואו נניח שהייתם אומרים: אנחנו נבנה 20 קומות ו-4 חדרים בכל דירה ובפועל הייתם באים אחרי 10 שנים ומספרים:

<שי באב"ד: אנחנו בונים רק 10 קומות ו-3 חדרים בכל דירה.

<שי באב"ד: סביר להניח שהמדינה היתה לוקחת לכם את הקרקע.

<שי באב"ד: פה מה שנעשה במשך 12 השנים האחרונות, כל פעם היו תיקונים על תיקונים על תיקונים, שלא במכרז, שוב ושוב, על מנת להקל בתנאים של הזיכיון, כך קרה.

<שי באב"ד: זה זיכיון שבו מתחרים והזוכים הם שמפעילים.

<שי באב"ד: ברישיון המצב הוא שכל מי שרוצה לקבל רישיון – 10 גופים, 20 גופים, 30 גופים, 50 גופים – יכול לבקש את אותו רישיון ובמידה והם עומדים בתנאיו הם יקבלו אותו.

<שי באב"ד: לכן היום לתת בזיכיון את אותם תנאים שאנחנו נותנים ברישיון לא יהיה נכון, כי זה פגיעה בכל ההליך המכרזי ובכל המהות של מה זה רישיון לעומת מה זה זיכיון.

אבישי ברוורמן: פרופ' גילה, אתה רוצה להוסיף כאן איזו הערה או אתה רוצה להקשיב להערות נוספות?

אבישי ברוורמן: פרופ' דיויד גילה, למי שלא מכיר, הוא הממונה על הגבלים עסקיים.

<דיויד גילה: אני יכול להעיר את הערותיי.

<דיויד גילה: קודם כול, רציתי לחזור על התמיכה שהבענו בזמנו ביוזמה של משרד התקשורת לפצל את ערוץ 2.

<דיויד גילה: גם מבחינת הרייטינג, הזכייניות של ערוץ 2 יש להן מעמד דומיננטי וכוח מול משרדי הפרסום; התחרות ביניהן מועטה בגלל שהן מפצלות את השבוע ביניהן; וכמובן במסגרת חברת החדשות המשותפת אין תחרות ביניהן במישור החדשות.

<דיויד גילה: התחרות היתה יכולה לגדול משמעותית אילו כל אחת מהן היתה מפעילה חברת חדשות משלה.

<דיויד גילה: לכן היוזמה ההיא היתה מבורכת.

<דיויד גילה: לגבי הצעד שנידון היום, של הרשות השנייה לטלוויזיה ורדיו, להוריד את כמות דרישות התוכן לבעלי רישיונות, זה צעד ראוי מאוד לדעתנו בגלל שהוא מקטין את המכשולים לכניסה של שחקנים לשוק ומונע יציאה של שחקנים מן השוק, בשוק ריכוזי מאוד.

<דיויד גילה: לכן זה צעד ראוי מאוד.

<דיויד גילה: בפרט זה יכול לעזור לשמירה על ערוץ 10 בתוך השוק.

<דיויד גילה: קיומו של ערוץ נוסף, כמו ערוץ 10, כמובן מוסיף לתחרות בשוק כל-כך ריכוזי, גם לפלורליזם וגם לתחרות.

<דיויד גילה: את זה היה נכון להגיד אפילו אם היו מפצלים את "רשת" ו"קשת", אבל על אחת כמה וכמה זה נכון אם לא יפצלו את "קשת ו"רשת".

אבישי ברוורמן: פרופ' גילה, היית ברור.

אבישי ברוורמן: הלוואי והיית מוסיף את הסיפה שאתה אומר פה גם בדיון שלי מול תשובה ו"דלק אנרג'י", שאתה מסכים איתי שזה מונופול אבל ברגע האחרון חסרה לך איזו מילת סיום, אבל אנחנו נתקדם לשם.

אבישי ברוורמן: רבותי, אני ממשיך.

אבישי ברוורמן: רשות הדיבור לנציגי "קשת".

<לאה ורון: מי מ"קשת" מעוניין לבקש רשות דיבור?

<טלי גורן: אני לא מעוניינת לבקש רשות דיבור.

<טלי גורן: אני רק יכולה להוסיף כמה דברים למה ששאול מגנזי אמר.

<טלי גורן: גם אנחנו מברכים כל יוזמה לדה-רגולציה.

<טלי גורן: אנחנו בטח מברכים את היוזמה שתאפשר לערוץ 10 להמשיך לשרוד.

<טלי גורן: יחד עם זאת, כשאנחנו מסתכלים על הנתונים ועל מה שקורה ב-8 או ב-9 השנים האחרונות שבהן אנחנו במכרז כולנו, כולנו בעלי זיכיונות, ואפשר לדבר על רישיון ואפשר לדבר על זיכיון, דה-פקטו גם כאשר ערוץ 10 יעבור לרישיון הוא עדיין יישאר באותו אפיק, הוא יישאר באפיק 10.

<טלי גורן: יש הרבה דברים שאפשר להגיד על התחרות או על אי-תחרות, על ריכוזיות, אבל המהלך והתהליך שאנחנו עוברים במשך השנים מראים שהעובדות בשטח הפוכות.

<טלי גורן: אנחנו נמצאים בשוק שבאופן שבו אנחנו מגדירים אותו, באופן שבו אנחנו מתנהלים הוא שוק תחרותי מאוד, שוק יצרי מאוד, שוק שבו גודל שוק הפרסום הולך וקטן ומצטמצם.

<טלי גורן: נכון, ציינת את זה בתחילת דבריך וזה מאוד-מאוד נכון.

<טלי גורן: בפועל ב-9 השנים האחרונות נוצר מצב שבו ערוץ 2 משקיע, בגלל שהוא ביקש להשקיע, לא רק בגלל שהוא חויב אלא גם ביקש במסגרת התחייבותו.

<אסף אמיר: הוא התחייב.

<אסף אמיר: הוא לא ביקש.

<טלי גורן: ביקש והתחייב.

אבישי ברוורמן: רבותי, טלי גורן ברשות דיבור.

<טלי גורן: ביקש באמת במסגרת המכרז והתחייב להשקיע, ואף משקיע סכומי עתק בהפקות מקור ובסוגה עילית.

<טלי גורן: בעצם ערוץ 2 מחזיק מחצית מתעשיית הטלוויזיה בישראל, 71% – כל אחד יתרגם את זה כרצונו – מבחינת ההשקעה בתוכן, מבחינת ההשקעה בתעשייה הזאת.

<טלי גורן: כשאנחנו מסתכלים על הנתונים האמיתיים אנחנו רואים שכ-3.5 מיליארד שקלים הושקעו על-ידי ערוץ 2 מ-2006, מתקופת המכרז.

<טלי גורן: בכל הקשור לסוגה עילית ערוץ 2, שוב, מתוך מחויבות שלו, השקיע פי שלוש מערוץ 10, 1.3 מיליארד שקל מ-2006 ועד 2012.

<טלי גורן: אני מדברת רק על התקופה שבה יש לנו את הנתונים הרשמיים.

<טלי גורן: יש לנו נתונים רשמיים עד סוף שנת 2012 של כל השחקנים ולכן אנחנו יכולים להגיד שעד סוף שנת 2012 ערוץ 2 השקיע פי שלוש מערוץ 10.

<טלי גורן: לדבר על עיוות או תחרות, צריך להבין- - -

אבישי ברוורמן: רק תתרכזי בשאלה, הרי את יודעת עד כמה אני מכבד אותך.

אבישי ברוורמן: רק דבר אחד, שי באב"ד התייחס להבדל בין רישיון וזיכיון.

אבישי ברוורמן: הוא אמר: אנחנו כאן במשחק הרישיון.

אבישי ברוורמן: ואמר פרופ' גילה: לגבי הרישיון כל דיכפין יטה ויתחרה.

<טלי גורן: מעולה.

<טלי גורן: כאשר תהיה אפשרות לבעלי הזיכיונות של ערוץ 2 לצאת לרישיון יכול להיות שהם יקבלו את ההחלטה הזו.

<טלי גורן: לפני כחודש נאלצנו על-פי חוק להגיש את עמדתנו לגבי השאלה האם אנחנו מאריכים את הזיכיון ועוברים- - -

קארין אלהרר: יש לכם בעיה לקבל מהם בקשה לרישיון?

<שי באב"ד: תיכף היועצת המשפטית שלנו תתייחס לזה.

<טלי גורן: מצב השוק ומצב הנתונים היו שונים לחלוטין.

<טלי גורן: יכול להיות שהיו המון כוונות, והיו כוונות טובות, אני בטוחה בזה.

<טלי גורן: באמת אנחנו דנים בכוונות האלה במשך 9 חודשים.

<טלי גורן: אבל דה פקטו במציאות זה לא היה.

<טלי גורן: לכן רישיון או זיכיון בנקודת הזמן הזו זה מכבסת מילים, זה לא באמת מעבר אמיתי וחד לעולם אחר, גם בגלל האפיק, גם בגלל תנאי השוק וגם בגלל מצבנו, ובטח ובטח לגבי חברת החדשות.

אבישי ברוורמן: תודה.

אבישי ברוורמן: זאת אומרת, את חולקת על עמדתו של פרופ' גילה ועל עמדתו של מנכ"ל הרשות השנייה לטלוויזיה ורדיו.

<טלי גורן: אגב, גם מבחינה חוקית אנחנו לא יכולים לצאת לרישיון.

אבישי ברוורמן: לגבי הנקודה האחרונה חשוב לי מאוד שהיועצת המשפטית של הרשות השנייה לטלוויזיה ורדיו תתייחס.

<הילה שמיר: אתייחס לשאלה שעלתה פה.

<הילה שמיר: אכן לפי החוק נקבע תאריך של שנה לפני תום מועד הזיכיונות כדי להגיש בקשות לרישיונות.

<הילה שמיר: מכיוון שהזיכיונות נגמרים ב-31 באוקטובר 2015 התאריך הזה עבר, התאריך הנקוב בחוק.

<הילה שמיר: חשוב להגיד, ואמרנו את זה גם אתמול במועצה, שלושה ימים לפני המועד הנקוב בחוק קיבלו גם "קשת" וגם "רשת" מכתב ממנכ"ל הרשות השנייה לטלוויזיה ורדיו, שבו הם מוזמנים להגיש שתי בקשות.

<הילה שמיר: בגלל אי-הוודאות שהיתה אגב מה שאדוני היושב-ראש הזכיר לגבי הצעת החוק של שר התקשורת הקודם, קיבלו מכתב שבו נאמר להם שבשל אי-הוודאות הם מוזמנים להגיש גם בקשה לרישיון וגם בקשה לזיכיון והרשות השנייה תאפשר להם עד סוף השנה ועד יצירת ודאות למשוך את אחת הבקשות.

<הילה שמיר: אני חושבת שזה היה fair enough.

<הילה שמיר: מעבר לזה אגיד פה ולפרוטוקול, אם אכן תתבקש היום, למרות המועד שעבר, בקשה לרישיון אנחנו נשקול אותה בכובד ראש.

אבישי ברוורמן: רבותי, עכשיו נאמר משפט בעל משמעות גדולה לאור ההערה של גברת גורן והנאום הברור של מר מגנזי.

<הילה שמיר: על אף שעבר המועד בחוק, ואני מודעת למשמעות של מועדים בחוק, בצוק העיתים כרגע וככל שתוגש למועצת הרשות השנייה לטלוויזיה ורדיו בקשה לרישיון על-ידי מי מבעלי הזיכיונות הקיימים אני מבטיחה שהמועצה תשקול את זה בכובד ראש.

<הילה שמיר: אנחנו לא נותנים ייעוץ משפטי מראש אבל אם זה יוגש נבחן את זה.

<אילאיל לבנת: אני מבקשת להגיב לזה.

<אילאיל לבנת: שלום, אני היועצת המשפטית של "רשת".

<אילאיל לבנת: אנחנו מבקשים לחדד נקודה אחת.

<אילאיל לבנת: יציאה של מי מזכייניות ערוץ 2 לרישיון אינה דבר של מה בכך.

<אילאיל לבנת: זה לא מהלך שאנחנו יכולים להחליט עליו ערב בהיר אחד ואחר-כך תחת תזכיר חקיקה כזה או אחר, או הצעה נדיבה של הרשות השנייה לטלוויזיה ורדיו- - -

אבישי ברוורמן: אבל אתם רואים את האקלים של מה שקרה פה.

אבישי ברוורמן: אשאל אותך שאלה לגבי התוכן.

אבישי ברוורמן: האמיני לי, באתי לפה "טבולה ראסה" כי אני לא מומחה לתקשורת, אני רק חושב באופן פשוט.

אבישי ברוורמן: היה שר תקשורת שישב איתי ועבד איתי בוועדה.

אבישי ברוורמן: בכל עיתון, בכל ערוץ הוא כבר הציג את הצעת החוק שלו וידעתם שהוא הולך לפצל וכולי וכולי.

אבישי ברוורמן: פתאום בא ראש הממשלה ומשך את הצעת החוק.

אבישי ברוורמן: אני שוחחתי עם ראש הממשלה ושאלתי אותו: אדוני ראש הממשלה, הלא הכי חשוב לך, כפי שאמרת לי, שיהיה קפיטליזם נאור וגיבור התרבות שלך הוא טדי רוזוולט.

אבישי ברוורמן: אתה רוצה מונופול?

אבישי ברוורמן: הוא אמר לי: אני לא רוצה מונופול.

אבישי ברוורמן: הוא תמך בדבר שעבר עכשיו.

אבישי ברוורמן: לכן כל המהלכים האלה היו ידועים.

אבישי ברוורמן: זאת השאלה שלי.

אבישי ברוורמן: הלא המשחק היה קיים כל הזמן.

אבישי ברוורמן: מה חדש פה?

<אילאיל לבנת: המשחק היה קיים מאז שתזכיר החקיקה צץ על השולחן.

<אילאיל לבנת: לא הכרנו אותו לפני כן.

<אילאיל לבנת: אנחנו מכירים את תיקוני החקיקה מ-2012, כולנו היינו פה באותו ערב מוכר.

אבישי ברוורמן: אילו הייתי איש עסקים, לא יועץ משפטי, כי בתור יועצת משפטית את צודקת, אם הייתי איש עסקים- - -

<אילאיל לבנת: אני מגיעה לעסקים.

<אילאיל לבנת: אם יורשה לי להשלים את דברי אגיע לעסקים.

אבישי ברוורמן: אני מדבר על המגרש, מעבר למשפט, מעבר לליטיגציה.

<אילאיל לבנת: אנחנו לא במשפט.

<אילאיל לבנת: אנחנו בתפר בין המשפט לעסקים.

אבישי ברוורמן: במשחק היה ברור שמשהו עומד לקרות עם ערוץ 2.

אבישי ברוורמן: כאיש עסקים אילו הייתי רוצה להיכנס הייתי אומר: יאללה, בואו נעשה.

אבישי ברוורמן: הרי יש פה כאלה מנכ"לים מדהימים ב"רשת ו"קשת", הכי טובים בארץ.

אבישי ברוורמן: עד שוורשבסקי בא אפילו לא היתה להם תחרות.

<אילאיל לבנת: רק שזכיינית שמשדרת חצי שבוע וזכיינית שנייה שמשדרת חצי שבוע וצריכה לצאת ל-7 ימי שידורים באפיק חדש, ועל הדרך להתמחר על חברת החדשות שברשותה, שהתוצאה תהיה שאחת מהן אוחזת בחדשות הקיימות והשנייה תקים חדשות מאפס, היא זכיינית שהמעבר שלה מזיכיון לרישיון אינו קוסמטי.

<אילאיל לבנת: זה מעבר שכרוך להערכתנו ביותר מ-300 מיליון שקלים.

<אילאיל לבנת: איננו מדברים על אלמנט ההפתעה.

אבישי ברוורמן: את לא מבינה על מה אני מדבר.

אבישי ברוורמן: תקשיבי לי עכשיו.

אבישי ברוורמן: אני לא משפטן.

אבישי ברוורמן: גם 300 מיליון שקל זה לא כל-כך הרבה כסף.

אבישי ברוורמן: אני רוצה להסביר לך למה אני מתכוון.

אבישי ברוורמן: אם מישהו ברצינות רואה את המגרש, אם הייתי המנכ"ל של "רשת" או "קשת" והייתי יודע שהמגרש הזה כבר בא, כי גלעד ארדן נחוש ואף אחד לא ציפה שיהיו פה בחירות, אז אני יודע שאם היתה לי האופציה הזאת, שקיימת, הייתי מציג תוכנית פעולה.

אבישי ברוורמן: זה לא דבר שקרה אתמול.

אבישי ברוורמן: את זה אני אומר לך מבחינת ההיגיון שלי.

<אילאיל לבנת: הצגנו תוכנית פעולה.

<אילאיל לבנת: תוכנית הפעולה הראתה, מצד אחד, עלויות, שאינן הרבה כסף לדבריך, אני לא מוסמכת לקבוע עמדה לגבי הסכום הזה.

אבישי ברוורמן: זה לא סכום גדול אם אתה רוצה לעשות.

<אילאיל לבנת: תוכנית הפעולה היא מצד אחד מאות מיליוני שקלים לצורך היערכות מאחר ומדובר ביציאה לשידור במשך 7 ימים בשבוע במקום בחצי שבוע.

אבישי ברוורמן: אז התכוננתם לזה, קיבלתם את זה.

<אילאיל לבנת: ומצד שני, הרשות השנייה עצמה אוחזת תוכנית כלכלית שלא נותנת היתכנות לשלושה שחקנים בשוק הזה.

<אילאיל לבנת: כך שאם אדוני מדבר על עולם המסחר, באמצע בין 300 מיליון שקלים ל-28 נקודות שביקשנו לדון עליהן, בתווך נמצאים התנאים שביקשנו לדון עליהם כדי לאפשר היתכנות של מעבר כזה.

<שרית הכט: אני רוצה להגיד משהו שנוגע למשפט.

<שרית הכט: אני היועצת המשפטית של שידורי "קשת".

<שרית הכט: אין לנו שום אפשרות לצאת לרישיון, בלי קשר למכתב comfort או עם קשר למכתב comfort הזה.

<שרית הכט: בשביל לצאת לרישיון אנחנו צריכים אישור אחד של השני.

<שרית הכט: לכן אם אחד מאתנו רוצה לצאת לרישיון – דרך אגב, זו גם כן איזו טעות בחוק הזה, שרצוף טעויות ושגיאות, אבל זה בסדר.

<אתי בנדלר: באיזה מובן טעות?

<שרית הכט: טעות, משום שנכתב בחוק, כנראה בטעות, באותו לילה ארוך ב-2012, שגם במועד המעבר האחרון לרישיון הזכייניות צריכות האחת את אישור השנייה כדי לצאת לרישיון.

<שרית הכט: לכן גם אם אני מגישה היום בקשה לרישיון ו"רשת" לא רוצה לצאת לרישיון אני כלואה בתוך הזיכיון, וגם להיפך.

<שרית הכט: עד שהדבר הזה לא יתוקן אין לנו בכלל אפשרות לצאת לרישיון בלי תיקון חקיקה.

<אתי בנדלר: אדוני, מכיוון שדיברו על טעות ומכיוון שאני ניסחתי, קודם כול אני חייבת לומר שאינני חסינה מפני טעויות ויכול להיות שנפלה טעות, אבל נדמה לי שזה לא המקרה.

<אתי בנדלר: הונחה הצעת חוק ועברה שלוש קריאות באותו יום.

<אתי בנדלר: ראינו את הצעת החוק באותו יום, ובמהלך הדיונים בוועדה או לקראת הדיונים הביאו לנו הצעת חוק מתוקנת שעובדה ככלל הנראה על-ידי נציגי משרד ראש הממשלה, אולי עם משרד האוצר ונציגי "רשת" ו"קשת" בחדרי חדרים ואנחנו קיבלנו אותה ברגע האחרון, כי הצעת החוק שבסופו של דבר דנו בה בוועדת הכלכלה היתה שונה מהצעת החוק שהונחה לקריאה הראשונה, גם זאת, כאמור, באותו יום אחר הצהרים.

<אתי בנדלר: הדיונים התחילו רק בערב.

<אתי בנדלר: ובנוסף, למיטב זיכרוני זו היתה כוונת אלה שהביאו את ההצעה הזאת, ואני רואה פה הנהונים בראש.

<אתי בנדלר: בפירוש זו היתה הכוונה.

<אתי בנדלר: חששו אז ש"רשת" תרצה לצאת לבקשת רישיון לבד, או להיפך, ולא רצו לאפשר לה.

<אתי בנדלר: אמרו בפירוש שזה תלוי בזה.

<אתי בנדלר: זה רק כדי להעמיד דברים על דיוקם.

אבישי ברוורמן: אחד הדברים הטובים בוועדת הכלכלה, שיש פה את האיכות המקצועית הכי גבוהה בכנסת וגם זיכרון היסטורי-ארגוני.

<אוה מדז'יבוז': אני מבקשת להחזיר את הדיון, אם אפשר, לבקשה שלנו.

<אוה מדז'יבוז': אנחנו לא מדברים פה על בקשות לרישיון.

<אוה מדז'יבוז': ערוץ 10 לא הגיש עדיין בקשה מעודכנת וכך גם "קשת" ו"רשת".

<אוה מדז'יבוז': אנחנו מדברים על תיקון סעיף שנוגע לכל בעל רישיון.

אבישי ברוורמן: הבנו את זה.

אבישי ברוורמן: תודה רבה.

אבישי ברוורמן: מר רשטיק, שהיה יושב-ראש התאחדות הסטודנטים, היה תלמיד לא הכי מצטיין באוניברסיטת תל-אביב, בין המצטיינים, ועכשיו היוצרים אמרו שהוא יצליח להתפתח תרבותית אם הוא יחליף את שחר בוצר שהלך לנהל משהו אחר.

<אורי רשטיק: אני מנכ"ל שח"ם – ארגון השחקנים.

<אורי רשטיק: יושבים כאן היום כל פורום היוצרים, איגוד הבמאים, איגוד המפיקים, פורום היוצרים הדוקומנטריים, "אקט" (איגוד העובדים בקולנוע ובטלוויזיה בישראל), תסריטאים, טכנאים, אורחים, ממש כל קשת היוצרים והמבצעים שמתעסקים ביצירה הישראלית, בהפקות המקור, בסוגה עילית.

<אורי רשטיק: אגיד בקצרה את עיקרי הדברים שהצגנו בפני הרשות השנייה וגם כמה הערות שלדעתי חשוב שחברי הוועדה ישמעו לקראת הדיון שיתקיים מאוחר יותר היום.

<אורי רשטיק: קודם כול, אנחנו מאוד-מאוד-מאוד-מאוד שמחים ומוקירים את כך שככל הנראה נמצא המתווה שבמהלכו ערוץ 10 יוכל לפעול.

<אורי רשטיק: זה חשוב לפלורליזם, זה חשוב לתרבות הישראלית, זה חשוב למערך החדשות בחברה ואנחנו מברכים על כך.

<אורי רשטיק: אנחנו גם חושבים ובטוחים שכאשר מקבלים החלטה על רישיונות צריך לקבל את ההחלטה מתוך פריזמה שלא נוגעת רק לערוץ 10 אלא באופן כללי לעתיד לבוא, לכל מי שבעתיד יבקש רישיון, וכנראה יהיו גופים נוספים שיבקשו רישיון.

<אורי רשטיק: לכן בהופעה שלנו בפני המועצה אמרנו שני דברים עיקריים שאנחנו מבקשים שהוועדה תתחשב בהם.

<אורי רשטיק: הדבר הראשון מתייחס לסוגה העילית.

<אורי רשטיק: אם אנחנו משאירים רק את הסוגה העילית ואת החדשות, ואנחנו גם אומרים שככל הנראה, לפי מחקרים שעשיתם ולפי איך שהשוק מתנהל, בעלי הרישיון ימשיכו להשקיע בהפקות מקור שאינן סוגה עילית וימשיכו להשקיע בתוכניות מיוחדות, ויש חשיבות מבחינת התרבות הישראלית והשפה הישראלית והיצירה הישראלית להמשיך להשקיע בסוגה עילית, יש לזקק את הסוגה העילית רק לשני תחומים: לתחום התעודה ולתחום הדרמה.

<אורי רשטיק: יש להוציא מתוך הסוגה העילית את התוכניות המיוחדות, שיהיו חלק מההפקות שבעלי הרישיונות עושים לצורך העניין ולא מחויבים להן כי בכל מקרה הם יעשו את זה.

<אורי רשטיק: זה דבר חשוב מאוד ואנחנו מתעקשים עליו ועומדים עליו.

<אורי רשטיק: נשמח שגם הוועדה וגם חברי הרשות השנייה יתנו את דעתם לנושא.

<אורי רשטיק: הדבר השני הוא גובה ההשקעה בסוגה עילית.

<אורי רשטיק: קודם כול, אני רוצה להודות לחברי הרשות שנייה על כך שהם התחשבו בבקשתנו ושמרו על מודל ההכנסות הפרוגרסיבי.

אבישי ברוורמן: לא רק זה, התקשרתי לשי באב"ד כדי שייפגש אתכם מייד.

<אורי רשטיק: וכמובן שאנחנו שומרים – אני מקווה שלא יהיו שינויים – על ההשקעה של בעלי הרישיון או בעלי קולנוע ישראלי.

<אורי רשטיק: אלה דברים חשובים שצריך להיות ערניים אליהם ולהמשיך לראות שלא יפלו לנו איכשהו בשעות הקרובות מכל מיני מקומות, דברים שכבר ראינו בעבר.

<אורי רשטיק: בכל מקרה, אנחנו חושבים שעדיין, אפילו כאן במסגרת החוק אפשר להגדיל את סכום המינימום ואת היקף האחוזים שמושקעים, שבעל רישיון יצטרך להשקיע בסוגה עילית.

<אורי רשטיק: היום המינימום הוא 50 מיליון שקלים ממודדים.

<אורי רשטיק: אנחנו חושבים שהסכום צריך להיות גבוה אף יותר מבחינת אחוזים וגם מבחינת סכום מינימום.

<אורי רשטיק: אני רוצה להוסיף עוד דבר לחברים כאן מערוץ 2.

<אורי רשטיק: תראו, אי אפשר להיתמם.

<אורי רשטיק: ראינו את זה לפני שנתיים ואנחנו רוצים להביע חשש כבד שזה לא יקרה גם הפעם בשעות הקרובות.

<אורי רשטיק: בעלי זיכיון אסור ש"ירכבו" על ההקלות – אני לא חושב שזה באמת הקלות – שמקבל בעל רישיון שנכנס לשוק.

<אורי רשטיק: אנחנו שומעים ורואים ומרגישים שמופעלים לחצים מכל מיני כיוונים על מנת להחיל – למרות שלפי דעתי זה גם לא אפשרי משפטית בשום צורה – את אותה דה-רגולציה שמחילים עכשיו על בעלי רישיון גם על בעלי זיכיון.

<אורי רשטיק: אולי כדי להקל כלכלית, אולי כי יש פה אינטרסים של בעלי מניות, אולי כי יש פה יותר מידי אינטרסים.

<אורי רשטיק: אני רוצה להגיד בצורה מאוד-מאוד ברורה, אנחנו מצפים גם לאמירה ברורה מהוועדה וגם לאמירה ברורה מחברי הרשות השנייה: בעלי רישיון זה בעלי רישיון, ובעלי זיכיון זה בעלי זיכיון.

<אורי רשטיק: בעלי זיכיון חייבים להמשיך לעבוד כפי שהם עובדים היום, על-פי הכללים שנהוגים היום, בלי שום שינוי.

<אורי רשטיק: אתם רוצים שתהיה לכם הרגולציה, welcome, תעברו לרישיון בדיוק כפי שחברינו מהרשות השנייה אמרו.

אבישי ברוורמן: תודה רבה.

אבישי ברוורמן: תיכף יהיו פה ישיבות של הסיעות ואני אכנס אחר הצהרים, אני עדיין לא יודע באיזו שעה, גם את הוועדה המשותפת, לכן אנא בקצרה.

<לאה ורון: אדוני היושב-ראש, אנחנו נפיץ סדרי יום בצורה מסודרת וגם נודיע במיילים לכל הגורמים.

<לאה ורון: אני אומרת את זה כי מהניסיון שלי מה שיקרה בסיום הישיבה, הוועדה תוצף בטלפונים ששואלים מתי הישיבה.

<לאה ורון: כשנדע, נודיע.

אבישי ברוורמן: שמעתם?

אבישי ברוורמן: זה הקול שלי.

אבישי ברוורמן: בכל מקרה זה יהיה היום.

אבישי ברוורמן: חברת הכנסת שלי יחימוביץ, אנחנו לקראת סיום אבל תהיה לנו ישיבה של הוועדה המשותפת ותוכלי לבוא.

אבישי ברוורמן: רשות הדיבור לאסף אמיר, אחריו יאיר טרצ'יצקי, מיכל רפאלי כדורי, מיכל פליישר, יוסי ורשבסקי ומתן חודורוב.

אבישי ברוורמן: כל אחד דקה, ללא נאומים.

אבישי ברוורמן: בבקשה, אדוני.

<אסף אמיר: אנסה לקצר בדברי.

<אסף אמיר: חלק זה חזרה על דברים, ותסלחו לנו.

<אסף אמיר: קודם כול, מעבר לזה שאנחנו יוצרים אנחנו גם אזרחים וחשוב לנו שערוץ 10 יישאר באוויר, ובטח בתקופה כזאת, אבל בכל תקופה.

<אסף אמיר: לאורך כל השנים תמכנו, היה לנו קשה, כי תמיד זה היה הקלות ותמיד ההקלות האלה בסוף עברו הלאה, ולפעמים עברו הלאה בריבית דריבית.

<אסף אמיר: תמכנו לאורך כל השנים, ותמכנו גם בתוספת בזמן שהיתה הקפאת הליכים על ערוץ 10.

<אסף אמיר: זה תמיד פגע בנו ותמיד חשבנו שפלורליזם חשוב לא פחות מאתנו.

<אסף אמיר: זה דבר אחד.

<אסף אמיר: דבר שני שאני רוצה להגיד הוא שאנחנו התנגדנו למעבר לרישיונות, ולא סתם התנגדנו.

<אסף אמיר: היום המצב השתנה ואנחנו הולכים לרישיונות.

<אסף אמיר: התוכנית כרגע של מועצת הרשות השנייה, התנאים ברישיון הם בעיני בסך הכול נחיתה רכה מאוד לזכייני ערוץ 2, "רשת" ו"קשת", אל תוך עולם הרישיונות.

<אסף אמיר: מכיוון שאנחנו נהיה פה גם כאשר כולם יהיו כבר ברישיונות אני מבקש שתשימו לב לאן נגיע כששלושת הגופים יעברו, בהנחה ש"רשת" ו"קשת" יעברו לרישיונות.

<אסף אמיר: נימצא במצב שדרמה בישראל בשלושת הגופים המסחריים ביחד תוציא 72 מיליון שקל בכל השנה, שלושתם ביחד.

<אסף אמיר: היום מוציאים כ-150-170 מיליון שקל.

קארין אלהרר: זה רק המחויבות שלהם.

קארין אלהרר: יש להם אפשרות לעשות יותר.

<אסף אמיר: אנחנו יודעים.

<אסף אמיר: אתמול רון אילון היה בכנס איגוד המפיקים השנתי ואמר: ללא רגולציה לא היינו עושים את מה שאנחנו עושים.

<אסף אמיר: זה הרי ברור לכולם.

<אסף אמיר: אנחנו מדברים על סוגה עילית.

<אוה מדז'יבוז': היא צודקת כשהיא אומרת שזה המינימום.

קארין אלהרר: דרמה כמו "פלפלים צהובים" שהיתה שיא ההצלחה, נראה לך שלא יעשו את זה?

<אסף אמיר: לא יעשו.

<אסף אמיר: תיפגשי אתנו ונסביר לך למה זה לא יקרה.

<טלי גורן: אולי כדאי שתיפגש עם מי שעשה את זה והוא יסביר למה הוא כן יעשה את זה.

קארין אלהרר: אני לא "קונה" את זה.

<אסף אמיר: את לא חייבת "לקנות" את זה, זה בסדר.

<אסף אמיר: אני אומר שהז'אנר העילי ברישיונות, הדרישות בו הרבה יותר נמוכות מאשר היה נהוג פה בעשור האחרון.

<אסף אמיר: ועוד משפט אחד, בכל זאת אני חייב להזכיר, בשנים האחרונות אנחנו מרגישים כשוק ההפקה שאנחנו תחת לחצים.

<אסף אמיר: אני מפנה את זה לממונה.

<אסף אמיר: אנחנו תחת לחצים.

<אסף אמיר: קשה לנו לפעול, קשה לנו להחזיק במה שהיה לנו לאורך השנים.

<אסף אמיר: אנחנו מרגישים שהשוק הזה ריכוזי בצורה יוצאת דופן ובקושי מאפשר לנו לפעול בתוכו.

אבישי ברוורמן: אני בעדך, אתה יודע את זה.

אבישי ברוורמן: הממשלה הבאה והכנסת הבאה תצטרך להמשיך להילחם על הסוגה העילית ועל האיכות.

<אסף אמיר: גם אני אמצא מישהו שיחליף אותי.

<אתי בנדלר: אפריע לך במילה אחת מכיוון שכל אלה שעדיין לא קיבלו רשות דיבור מרגישים מתוחים.

<אתי בנדלר: כל הדיון הזה יחזור על עצמו משום שמי שצריכה לאשר את התיקון לתוספת השנייה היא הוועדה המשותפת, לא ועדת הכלכלה.

<אתי בנדלר: לכן את כל הטיעונים תצטרכו לטעון כך וכך בפני אותה ועדה.

<יאיר טרצ'יצקי: אני פחות מוטרד מאחר וכן קיבלתי רשות דיבור.

<יאיר טרצ'יצקי: אנחנו ארגון העיתונאים, ארגון יציג של העיתונאים גם בחדשות 10, גם בחדשות 2 וברוב כלי התקשורת בישראל.

<יאיר טרצ'יצקי: אבל פחות באנו לדבר על פרנסה ויותר על עיתונות.

<יאיר טרצ'יצקי: הרגולציה והדרמות – זה חשוב לי כאזרח, אבל כעיתונאים אנחנו מוטרדים מהעניין של העיתונות.

<יאיר טרצ'יצקי: דיברו הרבה מאוד על תחרות ואני חושב שנכון ונחמד מאוד למדוד תחרות בפרמטרים של שוק פרסום והכנסות.

<יאיר טרצ'יצקי: אני מסתכל על עניין העיתונות.

<יאיר טרצ'יצקי: ענף העיתונות נמצא במשבר.

<יאיר טרצ'יצקי: בעיתונות בטלוויזיה יש שתי חברות חדשות מצוינות שעושות עיתונות ביקורתית ועיתונות חזקה ויש ביניהן תחרות, שאני חושב שהיא תחרות טובה.

<יאיר טרצ'יצקי: צריך לשמר אותה ולוודא שחברות החדשות האלה לא ייפגעו, לא חדשות 10 ולא חדשות 2.

אבישי ברוורמן: אני מודה לך על ההערה.

אבישי ברוורמן: גברת רפאלי כדורי, משפט אחד.

<מיכל רפאלי כדורי: אני סמנכ"לית "יס".

<מיכל רפאלי כדורי: קודם כול, גם אנחנו, גם "יס" וגם אני כאזרחית מאוד רוצה בקיומו של ערוץ 10 ואני מברכת אותם אם הדבר הזה יוביל להמשך פעילותם החשובה.

<מיכל רפאלי כדורי: אני רוצה להגיד משהו עקרוני.

<מיכל רפאלי כדורי: במדינת ישראל קיימים שני זכייני טלוויזיה רב-ערוצית.

<מיכל רפאלי כדורי: כמעט 40% משוק היצירה אנחנו מחזיקים.

<מיכל רפאלי כדורי: טלי גורן אמרה 70%.

<מיכל רפאלי כדורי: אנחנו מחזיקים קרוב ל-40%.

<טלי גורן: אמרתי 50%.

אבישי ברוורמן: לא חשוב, ביחד זה 120%...

<מיכל רפאלי כדורי: אני מחבקת את דבריו של שי באב"ד, שאמר שהרשות רוצה להשאיר שיקול דעת מסחרי לזכייניות.

<מיכל רפאלי כדורי: אני קונה את זה בשתי ידיים.

<מיכל רפאלי כדורי: המועצה שלי, רגולטור עמוק ורציני, מאפשרת לי בערך לבחור את שֵם הסדרה, מעבר לזה מכתיבים לי כמעט את הכול.

אבישי ברוורמן: גם לך, גברת רפאלי כדורי, מכתיבים את הכול?

<מיכל רפאלי כדורי: שֵם הסדרה נמצא בשיקול דעת שלנו.

<מיכל רפאלי כדורי: גם לנו מכתיבים את הכול.

<מיכל פליישר: גם הקסם האישי לא עוזר.

<מיכל רפאלי כדורי: גם הקסם האישי שלי לא עוזר לי.

<מיכל פליישר: צריך איחוד מועצות.

<מיכל רפאלי כדורי: כל שאנחנו מבקשים, גם אנחנו רוצים קצת שיקול דעת מסחרי.

<מיכל רפאלי כדורי: דבר נוסף שלדעתי הוועדה הזאת צריכה לדעת ולהתעסק בו, היום פורסם שרמי לוי נכנס לשידורים.

<מיכל רפאלי כדורי: אנחנו מברכים על כל תחרות.

<מיכל רפאלי כדורי: בבקשה, רמי לוי, "סלקום", "פרטנר", שיעשו הפקות מקור, שייקחו לעבודה בכל בוקר את אותו קיטבג שאני לוקחת לעבודה.

אבישי ברוורמן: תודה רבה.

אבישי ברוורמן: מיכל פליישר, את רוצה להוסיף מילה?

<מיכל פליישר: בקצרה, מכל מה שכתבתי לעצמי אני רוצה להגיד שאני פשוט מקנאה בערוצים המסחריים על הפתיחות של הרגולטור שלהם.

אבישי ברוורמן: מה שנקרא: קנאת סופרים תרבה חוכמה.

<מיכל פליישר: לגופו של עניין, נאמרו פה במהלך הדיון, רשמתי בפני המון דברים מאוד חשובים: ששוק התקשורת דינמי, שנדרשות התאמות, שנדרש להסתכל על התמונה המלאה, שנדרש להסתכל על סך שוק הפקות המקור.

<מיכל פליישר: הוקמה, אגב, ועדה שעסקה בזה, רק שהוועדה הזאת התמהמהה ולא השלימה את התמונה במלואה, וכפי שאמרתם, תזכיר החוק לא הושלם במלואו.

<מיכל פליישר: מה שקורה זה מה שקורה אצלי בבית: הילד הטוב נשאר רטוב.

<מיכל פליישר: אנחנו נושאים, כפי שאמרה מיכל רפאלי כדורי, באופן מלא, שנה אחרי שנה, במלוא המחויבויות שלנו להפקות המקור.

<מיכל פליישר: אנחנו עומדים בפתחה של תחרות, עומדים להיכנס שחקנים חדשים, לא זוטרים, "סלקום", "פרטנר" והיום הבנו שגם רמי לוי, לתחרות בדיוק במקטע שלנו.

<מיכל פליישר: נותנים לזה לקרות באופן חסר תקדים בלי שוועדה שיושבת על המדוכה עוסקת בנושא.

<מיכל פליישר: אנחנו חושבים שבכל הנושא של שוק התקשורת ושל הפקות המקור צריך להסתכל בתמונה המלאה.

אבישי ברוורמן: אחזק אותך.

אבישי ברוורמן: מכיוון שהדבר הזה כל-כך דינמי, ברור לי ששר התקשורת הבא והוועדה הזאת יצטרכו לעקוב, כי מה שקורה היום לא יהיה מחר.

אבישי ברוורמן: אני מודה לך.

אבישי ברוורמן: אבי אזוז, בבקשה.

<אבי אזוז: אני ממונה כלכלה במועצה לשידורי כבלים ולשידורי לוויין.

<אבי אזוז: מיכל פליישר, את מקנאה בערוצי ה"ברודקאסט".

<אבי אזוז: אני בטוח שאם הם היו יודעים את שיעור הרווח מההכנסות שלכם, 53%, או אצלכם 33%, אולי היו מוכנים להתחלף אתכם, אולי היו מוכנים לשאת קצת בעול שאתם טוענים שאתם נושאים בו.

<מיכל רפאלי כדורי: אנחנו לא יכולים להוריד ערוץ או להעלות ערוץ ללא אישורכם.

אבישי ברוורמן: סליחה, אני לא רוצה פה את המחזה על אווה פרון "Don't cry for me Argentina".

אבישי ברוורמן: כולכם מסכנים...

<אבי אזוז: אמנם כולם עוסקים בטלוויזיה אבל מדובר בשני יצורים שונים.

<מיכל פליישר: גם אצלנו מה שהיה הוא לא מה שיהיה, והדברים ידועים.

אבישי ברוורמן: מיכל פליישר, קיבלת את זכות הדיבור, לא את זכות ההפרעה.

<אבי אזוז: זכייני הרשות השנייה מתפרנסים מפרסומות, הכנסה תנודתית מאוד, יש שיאמרו אפילו הפסדית, אני לא יודע, אני לא מכיר את הדוחות הכספיים שלהם, אבל את הדוחות הכספיים הפומביים של הכבלים והלוויין אני מכיר, הם מרוויחים יפה מאוד.

<אבי אזוז: נקודה שנייה מטעם יושבת-ראש המועצה לשידורי כבלים ולשידורי לוויין, היא ביקשה למסור שבתחילת השנה תיערך בחינה כוללת למכלול רגולציה.

אבישי ברוורמן: אתם תומכים כרגע בתיקון הזה?

<אבי אזוז: כמובן אנחנו תומכים.

אבישי ברוורמן: אני מודה לך.

אבישי ברוורמן: יוסי ורשבסקי ואחריו מתן חודורוב, בבקשה.

<יוסי ורשבסקי: אני רוצה, ברשותכם, לדבר על התחרות בשוק ה"ברודקאסט".

<יוסי ורשבסקי: אני לא רוצה להיכנס לעניין הכבלים והלוויין.

<יוסי ורשבסקי: בנובמבר 1993 קם ערוץ 2.

<יוסי ורשבסקי: בנוסף לזה שעשה טלוויזיה מצוינת, ואין מחלוקת על זה, במשך 10 שנים הוא היה לבד בשוק המסחרי.

<יוסי ורשבסקי: אם אני לא טועה, בשנת 1995 הוא עבר את ערוץ 1 בחדשות ומאז הוא חיזק את מעמדו וחיזק את מעמד האפיק שבו הוא משדר בצורה מאוד-מאוד בולטת – ואדבר ב"אנדרסטייטמנט" – בדרמטיות.

אבישי ברוורמן: אי אפשר להתחרות עם שאול מגנזי ואבי ניר וטלי גורן וכולם ביחד.

<יוסי ורשבסקי: אני רוצה לדבר על עוצמת האפיק הזה, אפיק 22.

<יוסי ורשבסקי: בשנת 2002 קם ערוץ 10, שלצערי לא קיבל הגנות ינוקא כפי שקיבלו אחרים בשוק התקשורת, ומאז נהוג להגיד שערוץ 10 בוכה וערוץ 10 מתבכיין.

אבישי ברוורמן: עבור משקיע בערוץ 10 המצב הידרדר.

<יוסי ורשבסקי: אבל ערוץ 10 נכנס לתוך מונופול בשוק השידורים המסחריים.

<יוסי ורשבסקי: ערוץ 10 עד היום לא הצליח להשתחרר מעוצמת האפיק הזה שנקרא אפיק 22.

<יוסי ורשבסקי: אמרה פה טלי גורן חברתי שערוץ 10 נשאר באפיק 10.

<יוסי ורשבסקי: אז אני אומר: ברגע שאתם תצאו אנחנו נצא בשמחה.

<יוסי ורשבסקי: אתם תצאו מהחמימות הנפלאה הזאת של אפיק 22 ואנחנו נצא מהקרירות של אפיק 10 ונתחרה.

אבישי ברוורמן: ערוצים 12, 13, 14.

<יוסי ורשבסקי: אני אומר את זה כמו קאטו הזקן בכל פעם.

<יוסי ורשבסקי: אני מפנה את כולם לשידורים הממלכתיים שיש ביום הזיכרון ובערב יום השואה, שאז משודר אותו "פיד", אותה מצלמה, אותו דבר.

<יוסי ורשבסקי: בערוץ 2 יש פי שלושה צופים מאשר בערוץ 10, עם אותו שידור.

<יוסי ורשבסקי: זה דוגמה אחת ויש דוגמאות נוספות.

<יוסי ורשבסקי: עוד פעם, אני לא מקל במקצועיות וביכולת של חברי בערוץ 2.

<יוסי ורשבסקי: הם מקצוענים לעילא, הם הטובים בעולם בעשיית טלוויזיה.

<יוסי ורשבסקי: אני חושב שזכות הצופה לקבל גם דברים אחרים.

<יוסי ורשבסקי: אנחנו מתכננים בערוץ 10 לעשות טלוויזיה שונה, טלוויזיה שמתמקדת בתכנים אחרים, טלוויזיה שמתמקדת בקהלים אחרים.

<יוסי ורשבסקי: אני חושב שחברי מערוץ 2 ימשיכו לקבל את הצופים שלהם.

<יוסי ורשבסקי: אדוני הממונה על הגבלים עסקיים, זה לא רק כלכלה ומחירי הפרסום, זה גם תחרות בתחומים אחרים.

אבישי ברוורמן: עכשיו שגית, כי בכלכלה מדברים גם על תחרות בתוכן.

אבישי ברוורמן: Product differentiation זה גם במחיר וגם באיכות.

<יוסי ורשבסקי: אני יכול להתוודות שלמדתי היסטוריה של עם ישראל.

<יוסי ורשבסקי: לא למדתי כלכלה.

<יוסי ורשבסקי: אנחנו מתחייבים לעשות טלוויזיה שונה.

<יוסי ורשבסקי: התחלנו לעשות את זה.

<יוסי ורשבסקי: הודענו, ואנחנו עומדים בזה, שלא נעשה "ריאליטי" אלא נעשה טלוויזיה אחרת.

<יוסי ורשבסקי: כל ההקלות בשוק הרישיונות, שהם לא הקלה לערוץ 10 למרות כל מה שאומרים פה אלא באמת כל מי שייכנס לשוק הרישיונות יקבל את אותם תנאים, אנחנו מבקשים את הזכות להחליט, מעבר לסוגה העילית, שהיא קדושה בעינינו, ולחדשות, שזה קדוש בעינינו, אנחנו מבקשים את הזכות לשדר דברים אחרים.

<יוסי ורשבסקי: הלא ברור לחלוטין שב-110 מיליון שקלים או ב-120 מיליון שקלים אי אפשר לשדר שבוע שידורים, אבל גם לא חייבים 280 מיליון שקלים.

<יוסי ורשבסקי: אנחנו מתחייבים לתת את התוכן הטוב ביותר שאנחנו יודעים לעשות, שהוא שונה מזה של ערוץ 2.

אבישי ברוורמן: אני מודה לך.

אבישי ברוורמן: אני מוכרח להגיד לך, אני הרי נפגשתי עם כולם ולא היה אחד – ואני אומר את האמת – שלא נתן לך מחמאות, שמאז שנכנסת ערוץ 10 מנוהל בצורה הרבה יותר טובה, ואני לא רוצה לפגוע באנשים שהיו שם בעבר.

אבישי ברוורמן: מתן חודורוב, מילה אחרונה, בבקשה.

<מתן חודורוב: בתור פתיח אני מבקש להצטרף למחמאות ולהגיד שגם אנחנו כעובדים תומכים מאוד במודל העסקי החדש שמובילה ההנהלה.

<מתן חודורוב: לדעתנו זה מודל מגוון שיש בו כדי להגדיל את התחרות על שוק התוכן בטלוויזיה.

<מתן חודורוב: עבורנו כעיתונאים האינטרס הראשון במעלה הוא שיהיו כמה שיותר שחקנים בשוק הזה, כמה שיותר מקומות עבודה, כמה שיותר אפשרויות בחירה.

<מתן חודורוב: זו הדרך להעלות את השכר, מצד אחד, וזו גם הדרך לספק אפשרות בחירה מגוונת יותר עבור הצופים שלנו, מצד שני.

<מתן חודורוב: אבל התחרות, כפי שאמרו עמיתי, היא לא רק על גודל עוגת הפרסום אלא גם על סוג התכנים המשודרים.

<מתן חודורוב: אנחנו חושבים שהצופה הישראלי בשל היום לערוץ שלא יהיה מבוסס על "ריאליטי".

<מתן חודורוב: המשמעות היא כמובן אותן התאמות רגולטוריות שנמצאות כעת על שולחן הוועדה ומאוחר יותר על שולחן הוועדה המשותפת.

<מתן חודורוב: אני יכול גם להגיד לכם, רבותי חברי הכנסת, שאנחנו מגיעים בידיים נקיות, אנחנו כעובדים, כדי לתמוך במודל הזה, ששולי הרווח שלו מצומצמים מאוד.

<מתן חודורוב: הסכמנו להפחתה בשכרנו, הסכמנו להליכי התייעלות מרחיקי-לכת כדי לתמוך בקיום של הערוץ.

<מתן חודורוב: מעל הכול אני מבקש להסב את תשומת לבכם לאלטרנטיבה בתקופה השברירית והעדינה הזו של מערכת בחירות.

<מתן חודורוב: אם חלילה לא יאושר היום השינוי המוצע בתקנות המשמעות היא כמובן שלא ניתן יהיה לעשות את זה בחקיקה ראשית בחודשים הקרובים במהלך מערכת הבחירות.

<מתן חודורוב: הצופה הישראלי יוכל למצוא רק ערוץ מסחרי אחד על הממיר.

<מתן חודורוב: 400 מקומות עבודה במעגל הראשון ואלפי מקומות עבודה בחברות ההפקה המתקשרות בחוזים עם ערוץ 10 ירדו לטמיון בבת אחת.

<מתן חודורוב: ולכן, הגם שכדבריך, אדוני היושב-ראש, אלה לא התנאים האידיאליים לטפל בהם בשוק הטלוויזיה, והגם שבאופן כללי היינו שמחים להפרדה מוחלטת בין הפוליטיקה לבין העיתונות החופשית והטלוויזיה, בנקודת הזמן שאליה נקלענו אין ברירה, לצערי, אלא לאשר, לטעמנו ככתבן וכלשונן, את ההקלות כפי שאישרה מועצת הרשות השנייה לטלוויזיה ורדיו בראשותם של אוה מדז'יבוז' ושי באב"ד אתמול כדי להבטיח גם את הפלורליזם בתקופת הבחירות החשובה הזאת וגם את היצע מקומות העבודה הקיים בשוק התקשורת הישראלי.

<מתן חודורוב: תודה.

אבישי ברוורמן: אני מודה לך.

אבישי ברוורמן: אני מסכם.

אבישי ברוורמן: קודם כול, הישיבה הזאת היתה מאוד-מאוד מתורבתת.

אבישי ברוורמן: אני חושב שכל הדברים נאמרו.

אבישי ברוורמן: שי באב"ד ואוה מדז'יבוז', הצגתם את הדברים בצורה ברורה.

אבישי ברוורמן: אני מכבד פה את כל השחקנים, הגם שיש הרבה שחקנים שיש להם הרבה יצרים.

אבישי ברוורמן: זה חלק מן הדברים היפים שיש פה, היצירתיות פה אדירה.

אבישי ברוורמן: אנחנו נתכנס אחר הצהרים, ותקבלו על כך הודעה, בוועדה המשותפת בראשותי שיהיו בה מספר חברים מוועדת הכלכלה ומוועדת החינוך התרבות והספורט.

אבישי ברוורמן: נדון בצורה יותר מתומצתת בחלק מן הדברים שעלו כאן ונגיע להכרעה היום.

אבישי ברוורמן: אני מודה לכם על הדיון.

אבישי ברוורמן: תודה רבה.